Михайло Парашчук
Михайло Иванович Парашчук е украински и български скулптор.

Биография 
Роден е на 16 ноември 1878 г. в село Варваринци, Тернополска област, Украйна (тогава Австро-Унгария). 

Пристига в България в края на лятото на 1921 г. като представител на Международния Червен кръст. Умира в Баня, Карловско, на 24 декември 1963 г.

Творчество

Обекти в София 
Парашчук е оставил своя отпечатък върху много сгради в София. Сред тях са:
 Фасадата на Народната библиотека „Св. св. Кирил и Методий“. 
 Капители за пиластрите на бившия Партиен дом сега сграда на Народното събрание.
 Художественото оформяне на Военната академия „Г. С. Раковски“ -­ релефи по сюжети от българската история във входното антре.
 Министерство на отбраната – парадното стълбище с двете лъвчета на парапета, коридорите, вратата на зала „Тържествена“.
 Съдебната палата – орнаментирани рамки на парадните врати.
 Сградата на БНБ – декоративните мотиви с лъвове на „потъващите“ врати и зодиакалния часовник в оперативната зала, разкошния хол на втория етаж с колоните и капителите.
 Орнаменталните дъги над входа на Ректората на Софийския университет „Св. Климент Охридски“.

Обекти в страната 
 Художественото оформление на Дунав мост
 Барелефът на Алеко Константинов в град Пазарджик. Проекта за паметника е дарен от арх. Костадин Мумджиев.
 Зданието на Централната поща в град Варна.

Признание 
 Посмъртно е награден с орден „Кирил и Методий“ I степен.
 През 1983 г. Военната киностудия прави за него документалния филм „Разрешително за временно пребиваване“.
 През 1998 г. Вежди Рашидов извайва безвъзмездно паметник на гроба на Парашчук. Година по-късно бюстът е откраднат.

Източници 

Хора с архиви в Централния държавен архив
Дейци на Червения кръст и Червения полумесец
Украински общественици
Украински скулптори
Български скулптори
Украински архитекти
Български архитекти
Украинци в България
Тернополска област
Починали в град Баня